CELEX: 21998D0709(14)
Language: hr
Date: 1997-11-28 00:00:00
Title: Odluka Zajedničkog odbora EGP-a br. 97/97 od 28. studenoga 1997. o izmjeni Priloga XX. (Okoliš) Sporazumu o EGP-u

11/Sv. 048
            
            
               HR
            
            
               Službeni list Europske unije
            
            
               27
            
         21998D0709(14)
   
               L 193/53
            
            
               SLUŽBENI LIST EUROPSKE UNIJE
            
            
               28.11.1997.
            
         
      ODLUKA ZAJEDNIČKOG ODBORA EGP-a
   br. 97/97
   od 28. studenoga 1997.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je prilagođen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da je Prilog XX. Sporazumu izmijenjen Odlukom Zajedničkog odbora EGP-a br. 28/97 (1);
   budući da Direktivu Vijeća 96/82/EZ od 9. prosinca 1996. o nadzoru opasnosti od teških nesreća koje uključuju opasne tvari (2), treba unijeti u Sporazum,
   budući da Direktiva Vijeća 96/82/EZ stavlja izvan snage, s učinkom od 24 mjeseci nakon njezinog stupanja na snagu, Direktivu Vijeća 82/501/EEZ od 24. lipnja 1982. o opasnostima od teških nesreća kod određenih industrijskih aktivnosti (3), koja je unesena u i koju treba izbrisati iz Sporazuma s učinkom od istog datuma,
   ODLUČIO JE:
   Članak 1.
   Sljedeća se točka umeće nakon točke 23. (Direktiva Vijeća 82/501/EEZ) Priloga XX. Sporazumu:
   
               „23a.
            
            
               
                  396 L 0082: Direktiva Vijeća 96/82/EZ od 9. prosinca 1996. o nadzoru opasnosti od teških nesreća koje uključuju opasne tvari (SL L 10, 14.1.1997., str. 13.).”
            
         Članak 2.
   Tekst točke 23. (Direktiva 82/501/EEZ) briše se s učinkom od 3. veljače 1999.
   Članak 3.
   Tekstovi Direktive 96/82/EZ na islandskom i norveškom jeziku koji su priloženi odnosnim jezičnim inačicama ove Odluke su vjerodostojni.
   Članak 4.
   Ova Odluka stupa na snagu 1. prosinca 1997., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 5.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 28. studenoga 1997.
      
         
            Za Zajednički odbor EGP-a
         
         
            Predsjednik
         
         E. BULL
         
      
   
   
      (1)  SL L 242, 4.9.1997., str. 77.
   
      (2)  SL L 10, 14.1.1997., str. 13.
   
      (3)  SL L 230, 5.8.1982., str. 1.